**201001**

**«Аумин» сөзінсіз мінажат**

***«Құдайға үздіксіз сиыныңдар»***

***(Салониқал. 1-хат 5:17)***

«Құдай мені керемет анамен жарылқады, ол маған үлкен, маңызды нәрселер және болмашы, қатты маңызды емес нәрселер үшін де мінажат етуді және Құдайдың маған ең жақсы жолмен жауап беретініне сенім артуды үйретті.» - дейді Давид Море.

Давидтің айтуынша, кішкентай кезінде анасы мінажат етіп болғаннан кейін «аумин» сөзін ешқашан айтпайтын. Ол қауымға барып, бағушының мінажат еткенін естігенде, сол бағушы әрқашан мәнерлі және жігерлі дауыспен «Аумин» деп бітіретін. Бұл, әрине, мінажаттың аяқталып, жиналыстың аяқталу уақытының белгісі болды. Басқа адамдар да мінажат еткен кезде дәл осылай жасайтын, әрдайым мінажаттары «аумин» сөзімен аяқталатын. Бірақ анасы былай істемейтін, бұл Давидті алаңдатты.

Бірде ол одан: «Анашым, сіз неге ешқашан «аумин» демейсіз?» Ол: «Өткені, мен мінажат етуді тоқтатпаймын. «Аумин» сөзі мінажаттың аяқталғанын білдіреді, ал мен мінажат етуді тоқтатпаймын. Мен жай ғана кішігірім үзілістер жасаймын», - деп жауап берді. Ол былай түсіндірді: «Иса менің басқа көп жұмыстарым бар екенін біледі, сондықтан, Онымен сөйлесуді біраз уақыттан кейін жалғастыруыма Ол қарсы емес».

Бұл Киелі кітап бойынша ма? Пауыл Салоникалықтарға хат жолдағанда, ол оларға: «Құдайға үздіксіз сиыныңдар» - деді. (Салониқал. 1-хат 5:17) Тағы бір аудармада осы үзінді былай оқылады: «тоқтаусыз мінажат етіңдер». Әрине, Пауыл әр секунд мінажат етуіміз керек деп айтқан жоқ. Тіпті монастырьларға барған немесе өмірін мінажат етуге арнаған адамдар, үнемі мінажатта болу мүмкін емес екенін айтады.

Бұл әйелдің мінажаттық өмірі – Пауылдың айтқан сөздерінің дәл бейнесі. Сіз күн сайын, әр сағат пен әр минут сайын Иемізбен байланыста болатындай өмір сүруіңіз керек. Мінажат – бұл, сөзбен жеткізілген, сіздің жүрегіңіздің көзқарасы.